stanford-oval/wikipedia huggingface dataset:
חומה לבנה (סדרת טלוויזיה)

| --- | --- |

 סוגה:  סדרת מתח 
 יוצרים:  Mikko Pöllä, Aleksi Salmenperä, Roope Lehtinen 
 כותבים:  Mikko Pöllä 
 בימוי:  Aleksi Salmenperä, Anna Zackrisson 
 שחקנים:  אקסל הני  Staffan Göthe  Anna Paavilainen  רולף דגרלונד  Mirja Turestedt  Fabian Penje  Einar Bredefeldt  Mattias Nordkvist  Ardalan Esmaili  Vera Vitali  Eero Milonoff  Daniel Goldmann 
 ארץ מקור:  שוודיה, פינלנד 
 שפות:  שוודית 
 מספר עונות:  1 
 מספר פרקים:  8 
 הפקה
 מפיקים בפועל:  Stefan Baron, Sonja Hermele, Roope Lehtinen 
 חברת הפקה:  Nice Drama, תאגיד השידור השוודי, Yle 
 עורכים:  Samu Heikkilä, Kristofer Nordin 
 מוזיקה:  Timo Kaukolampi 
 אורך פרק:  45 דק' 
 שידור
 רשת שידור:  SVT1 
 תקופת שידור מקורית:  20 בספטמבר 2020 – הווה 
 קישורים חיצוניים
 דף התוכנית ב-IMDb
 
חומה לבנה היא סדרת דרמה ומסתורין שוודית-פינית, בת 8 חלקים בהזמנת SVT ו-Yle משנת 2020. אירועי הסדרה מתרחשים במכרה נטוש בכפר כורים דמיוני בצפון שוודיה, שם ייבנה אתר פינוי פסולת גרעינית הגדול בעולם. תאונה מתרחשת במכרה, ולאחר מכן צצים שם דברים בלתי מזוהים. בסדרה מככבים ורה ויטלי השוודית ואקסל הני הנורווגי.
את הסדרה ביימו במשותף סלמנפרה ואנה זקריסון השוודית. חברות ההפקה הן Fire Monkey הפינית ו-Nice Drama השוודית.
צוות השחקנים

אקסל הני
ורה ויטאלי
ארו מילונוף
הפקה

אתר הצילומים המרכזי של הסדרה היה מכרה פיהסאלמי בפינלנד. צילומי הסדרה נערכו בנובמבר 2018 והסתיימו באפריל 2019.
זוהי סדרת הטלוויזיה הפינית היקרה ביותר עד 2019 עם תקציב של שבעה מיליון יורו. מימון הסדרה חולק בין Yle ל-SVT בהתאם למספר הצופים, מה שהגדיל את חלקה של SVT. היה גם מימון מבריטניה, בין היתר. תקציב הסדרה עמד על כ-900,000 יורו לפרק.
פרק הבכורה שודר בשוודיה ב-20 בספטמבר 2020 (ברשת SVT1) ובפינלנד ב-15 בנובמבר 2020 (בערוץ Yle TV1).
הערות שוליים

1 2 3 4  Laari, Susanna (15 בינואר 2019). ""Uuden aikakauden alku" – Pyhäsalmen vanhassa kaivoksessa kuvataan Ylen uutta jännityssarjaa, joka on Suomen toistaiseksi kallein tv-sarja". Helsingin Sanomat. נבדק ב-2020-08-06. {{cite web}}:  (עזרה)
1 2  Aromaa, Jonni (19 במאי 2019). "Aleksi Salmenperä ohjasi miljoonien eurojen tv-sarjan – nyt hän odottaa, että suuri yleisö löytäisi hänet". Yle Uutiset. נבדק ב-2020-08-06. {{cite web}}:  (עזרה)
↑  "Tulossa 2020: The White Wall – suomalais-ruotsalaisena yhteistyönä toteutettava jännitysdraama". Pyhäjärven Sanomat. 15 בינואר 2019. נבדק ב-2020-08-06. {{cite web}}:  (עזרה)
↑  "SVT julkaisi The White Wall -sarjan roolitukset". Pyhäjärven Sanomat. 4 בינואר 2019. נבדק ב-2020-08-06. {{cite web}}:  (עזרה)
↑  Savela, Antti (27 בנובמבר 2018). "Kansainvälisen televisiosarjan kuvaukset alkoivat Pyhäjärvellä – noin 50 hengen kuvausryhmä toi säpinää pikkukaupungin adventinviettoon". Kalajokilaakso. נבדק ב-2020-08-06. {{cite web}}:  (עזרה)
↑  Savela, Antti (29 באוקטובר 2018). "Pyhäjärvelle suuren televisiosarjan kuvaukset – esitetään samaan aikaan Ruotsin ja Suomen televisiossa vuonna 2020". Keskipohjanmaa. נבדק ב-2020-08-06. {{cite web}}:  (עזרה)
1 2  Kinnunen, Kalle (17 בינואר 2019). "Py-hä-jär-ven kai-vok-sel-la ku-va-taan tv-sar-jaa 700:n metrin sy-vyy-des-sä – Tuot-ta-ja: "Tästä tulee eri-lai-nen kuin aiemmin näh-dyis-tä poh-jois-mai-sis-ta sar-jois-ta"". Kaleva. נבדק ב-2020-08-06. {{cite web}}:  (עזרה)
↑  White Wall. SVT Play.
↑  "Salaisuus maan alla". 15 בנובמבר 2020. pp. C 25. {{cite web}}:  (עזרה)
חדקוציים

| חדקוציים |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: דגי גרם
מחלקה:: מקריני סנפיר
סדרה:: נפוחיתאים
משפחה:: חדקוציים
שם מדעי
 Monacanthidae
חדקוציים (שם מדעי: Monacanthidae) היא משפחת דגי גרם מסדרת הנפוחיתאים הקרובים לנצרניים.
דגים אלה מגיעים לאורך 60-110 ס"מ והם בעלי גוף שטוח עם שפתיים מוארכות הפונות כלפי מעלה. מצחם מוגבה ובמקרים רבים יש עליו גבעול סנפיר דמוי-קוץ שנתן להם את שמן. במראם הם מזכירים נצרניים אך הם צבעוניים ולעיתים מגדלים "שלוחות" קטנות על גופם. הם משתמשים הרבה בהסוואה ומצויים בקרבה לאלמוגים, צמחייה או אצות על קרקעית הים. תפוצתם היא בכל האוקיינוסים בימים ממוזגים וטרופיים. המין Stephanolepis hispidus מצוי בעיקר על אצות הסרגסו הצפות באוקיינוס.
הם ניזונים מאצות, פלנקטון ומחסרי חוליות מימיים הנעים לאט כמו מסרטנים, קווצי עור, רכיכות שונות ובעיקר מספוגים ואלמוגים. שיניהם החזקות קורעות את האלמוג לחלקים אכילים.
סוגים

| 0 | 1 | 2 |
| --- | --- | --- |
|  Acanthaluteres  Acreichthys  דַּקּוֹץ (Aluterus)  סוג ומין יחיד אֲנִיצָן זְהֹב-סְנַפִּיר (Amanses scopas)  סוג ומין יחיד Anacanthus barbatus  סוג ומין יחיד Arotrolepis filicauda  Brachaluteres  ברקוץ (Cantherhines)  Cantheschenia  סוג ומין יחיד Chaetodermis penicilligerus  סוג ומין יחיד Colurodontis paxmani  סוג ומין יחיד Enigmacanthus filamentosus  Eubalichthys  סוג ומין יחיד Lalmohania velutina |  Meuschenia  Monacanthus  Navodon  סוג ומין יחיד Nelusetta ayraud  זְקִיפִית (Oxymonacanthus)  צַרְקוֹץ (Paraluteres)  אֲחִי-זִיפְיוֹן (Paramonacanthus)  זיפנון (Pervagor)  סוג ומין יחיד Pseudalutarius nasicornis  Pseudomonacanthus  Rudarius  סוג ומין יחיד Scobinichthys granulatus  זִיפְיוֹן (Stephanolepis)  קוֹצִיץ (Thamnaconus) |  |
זה ששומר עליי

זה ששומר עליי הוא אלבומה ה-15 של הזמרת שרית חדד אשר יצא לאור ב-6 ביוני 2007 . האלבום כולל בלדות כמו השיר "חופשייה" ושירים קצביים - "עליך ועליי", "שמח", "אוהבת ת'חיים" ועוד. הסינגל הראשון מתוך האלבום הוא "עליך ועליי" שכתבו והלחינו צמד דוסול (יעקב למאי וטל שגב) שגם עיבדו והפיקו מוזיקלית את מרבית האלבום. בנוסף לשיר הזה הם כתבו והלחינו עוד חמישה שירים. אמנים נוספים אשר תרמו את חלקם לאלבום: הנרי, אלון דה לוקו, זאב נחמה, שרית חדד ועוד.
בספטמבר 2007 קיבל האלבום מעמד פלטינה, על מכירות של מעל 45,000 עותקים. בסך הכל נמכר האלבום בסדר גודל של למעלה מ-80,000 עותקים.
בדצמבר 2007 זכה השיר "זה ששומר עליי" בפרס שיר השנה של טקס פרסי עמ"י.
הפקה

הפקה בפועל: שרית חדד
עיבודים והפקה מוזיקלית: "דו סול" (טל שגב ויעקב למאי), הנרי.
הפקת שירה ועיבוד קולי: יהודה תמיר
מיקסים: הנרי, יהודה תמיר
קולות רקע ולווי: שלומית בנשטי, מיה רוגל
תופים: אשר פדי, גלעד שמואלי
בס: אבי יפרח, פיטר רוט
גיטרה: אבי סינגולדה, פיטר רוט, אריק כהן
קלידים ותכנותים: הנרי, טל שגב, יעקב למאי, עמית הראל, עדי גולדשטיין
כלי הקשה: גד סרי, יהודה תמיר
כלי מיתר: גליה חי, מאיה בליזצמן, חן שנהר, ניצן קנטי, קרן טטנבאום, יוני גרטנר
חליל: סלעית להב, אלפרד
עוד: רוני דלל
דרבוקה: שרית חדד, חזי יעקב
פסנתר: קרן פלס, טל שגב
הוקלט באולפנים: henreemusic, שיר, זזה
יחסי ציבור: ורצברגר-מלין
רשימת רצועות

| שיר | זמן | מילים | לחן | עיבוד |
| --- | --- | --- | --- | --- |
| עליך ועליי | 04:02 | דו סול | דו סול | דו סול |
| זה ששומר עליי | 03:38 | דו סול | דו סול | דו סול |
| אוהבת ת'חיים | 03:31 | דו סול | דו סול | דו סול |
| שלמים | 04:17 | דו סול | דו סול | דו סול |
| חופשייה | 04:36 | הנרי | הנרי | הנרי |
| תצאי מהכלים | 04:08 | הנרי | הנרי | דו סול והנרי |
| אתה עושה לי טוב | 03:23 | דו סול | דו סול | דו סול |
| נושאת תפילה | 04:17 | שרית חדד וטל שגב | שרית חדד וטל שגב | דו סול |
| בלאגן | 03:12 | דו סול | דו סול | דו סול |
| שמח | 03:16 | זאב נחמה | זאב נחמה | דו סול |
| המסיבה | 03:23 | אלון דה לוקו | אלון דה לוקו | דו סול |
| בא לי, לא בא לי | 03:35 | הנרי | הנרי | הנרי |
| איתך | 04:22 | קרן פלס | קרן פלס | דו סול   |
נתוני מכירות

| מקום | תואר | מכירות |
| --- | --- | --- |
| ישראל (IFPI) | פלטינה 2× | 80,000 |
הרי האלפים

ערך זה עוסק ברכס הרים בדרום מרכזה של אירופה. אם התכוונתם למשמעות אחרת, ראו .
| --- | --- |

תצלום לווין של רכס הרי האלפים
 מידע כללי
 גובה:  4,808.73 מטרים
 שטח:  190,000 קמ"ר 
 מדינה:  שווייץ שווייץ אוסטריה אוסטריה איטליה איטליה צרפת צרפת גרמניה גרמניה ליכטנשטיין ליכטנשטיין סלובניה סלובניה
 מיקום:  אירופה
 אורך הרכס:  1,000 ק"מ
 קואורדינטות:  45°50′1″N 6°51′54″E﻿ / ﻿45.83361°N 6.86500°E﻿ / 45.83361; 6.86500
 מפת הרי האלפים
 
מראה הרי האלפים בסלובניה
הרי האלפים (בגרמנית: Alpen, באיטלקית: Alpi, בצרפתית: Alpes, ברומאנש ובאוקסיטנית: Alps, בסלובנית: Alpe) הם רכס הרים בדרום-מרכזה של אירופה, העובר (ממזרח למערב) דרך המדינות אוסטריה, איטליה, גרמניה, ליכטנשטיין, סלובניה, צרפת ושווייץ. האלפים מהווים מחסום גאוגרפי-אקלימי ברור המפריד בין אזור האקלים הים-תיכוני מדרום לאלפים והאזור הממוזג שמצפון להם, מכיוון שהם חוסמים את הרוחות הצפוניות הקרות. ההרים מהווים חלק משרשרת של רכסי הרים הנמשכת מצפון אפריקה ועד דרום-מזרח אסיה. הרי האלפים מצויים במפגש הלוחות הטקטוניים של אירופה ואפריקה.
הפסגה הגבוהה ביותר באלפים היא המון בלאן המתנשא לגובה של 4,810 מטר מעל פני הים. הפסגות הגבוהות של האלפים מכוסות בשלג תמידי, ובעמקים שביניהן נוצרים קרחוני ענק המעצבים את הנוף. מוצאם של רבים מהנהרות הגדולים של מרכז אירופה (בהם: הריין, הדנובה, הפו והרון) הוא באלפים.
היווצרות

הרי האלפים נוצרו כתוצאה מלחץ של הלוח האפריקני כלפי הלוח האירופאי. לחצים אלו החלו אחרי היעלמותו של הים הקדום טתיס. הלחצים התמקדו בתחום האורוגנזה של התנגשות היבשות שהתחוללה בתקופת הפלאוזואיקון.
היסטוריה

מעט ידוע על מגורים באלפים בתקופות קדומות ממסמכים שנשתמרו אשר נכתבו על ידי גאוגרפים והיסטוריונים יוונים ורומים. פרטים מעטים ידועים לנו על כך מכיבושי אוגוסטוס של שבטים שישבו באלפים, וכך גם מהקרבות שניהל חניבעל באלפים נגד האימפריה הרומית.
על הכיבושים והנדידות התכופים באלפים של השבטים הגרמניים במאות החמישית והשישית, ידוע לנו רק בקווים כלליים, כיוון שלהם, כמו למלכים והקיסרים הפרנקים-קרולינגים, שימשו האלפים כמעט אך ורק לנתיבי תחבורה, ואך במעט למגורים.
גאוגרפיה

האלפים משתרעים בקשת שאורכה כ-1,000 קילומטרים מהים התיכון בדרום צרפת עד לקרבת העיר וינה ושטחם כ-250,000 קילומטרים רבועים. ההרים מהווים חלק ממערכת הרים עצומה שנוצרה מהתקמטות קרום כדור הארץ בתקופות גאולוגיות קדומות. בהתקמטות זו נכללים הרי האטלס בצפון אפריקה; הרי הפירנאים, הרי האפנינים, הרי הקרפטים והרי הקווקז באירופה והרי ההימלאיה באסיה.
הרי היורה שבין שווייץ לצרפת נחשבים מבחינה גאולוגית לחלק מהרי האלפים, אך מבחינה גאוגרפית, לעומת זאת, הם נחשבים כרכס הרים עצמאי.
גאוגרפיה > חלוקה משנית

האלפים מתחלקים לשני רכסים, האלפים המזרחיים והאלפים המערביים. הגבול בין שני החלקים הוא הימות קונסטנץ וקומו ונהר הריין.
גאוגרפיה > חלוקה משנית > האלפים המזרחיים

האלפים המזרחיים משתרעים בשטחי אוסטריה, גרמניה, איטליה, ליכטנשטיין, סלובניה ושווייץ. הפסגה הגבוהה ביותר היא ההר ברנינה, המתנשא לגובה 4,052 מטר מעל פני הים.
החלוקה המשנית של האלפים המזרחיים מבוססת על הליתולוגיה (חלוקה לפי סוגי הסלעים). החלקים העיקריים של האלפים המזרחיים הם:
רכס האלפים הגיריים הצפוני - עובר בעיקר באוסטריה, אך גם בדרום בוואריה. הפסגות הגבוהות ביותר מגיעות עד כ-3,000 מטר.
האלפים המרכז-מזרחיים - משתרעים באוסטריה ובשווייץ. נישאים עד לגובה של 4,000 מטר.
רכס האלפים הגיריים הדרומי - עובר בדרום אוסטריה, וכן בצפון איטליה ובסלובניה.
גאוגרפיה > חלוקה משנית > האלפים המערביים

האלפים המערביים משתרעים בשטח איטליה, צרפת ושווייץ. ההרים בחלק זה של הרכס גבוהים יותר (בממוצע) מהאלפים המזרחיים, אולם הרכס עצמו קצר ומעוקל יותר. הפסגה הגבוהה ביותר באלפים המערביים היא המון בלאן (ההר הגבוה ביותר באלפים בכלל), המתנשא לגובה 4,810 מטר מעל פני הים.
האלפים המערביים נחלקים לשנים עשר חלקים לפי השיטה הגאוגרפית:
| --- | --- |
 האלפים הליגוריים  האלפים הימיים  האלפים הקוטיים  האלפים הדאופיניים  האלפים הגראיים  האלפים השבליים:  האלפים הפניניים  האלפים הברניים  האלפים הלפונטיניים  האלפים הגלארויים  האלפים האוריים  האלפים הצפון-מזרח שווייצריים
הרי היורה נחשבים חלק מהאלפים רק מבחינה גאולוגית, אך לא מבחינה גאוגרפית.
גאוגרפיה > קרחונים

במרומי האלפים ישנו שלג עד, והרוחות העזות הנושבות בו לעיתים תכופות גורמות לעיתים לשלג להצטבר בערימות גדולות, המתגלגלות בסופו של דבר במדרונות וגורמות למפולות שלגים מסיביות. השלג שמדרדר אל הבקעות הגבוהות שבין ההרים מצטבר בשכבות; הלחץ העצום שנוצר על השכבות התחתונות יוצר קרחונים; הללו מחליקים אט אט במורדות ההר, ונמסים למים בהגיעם לגבהים נמוכים יותר.
סימפטום לשינויי האקלים וההתחממות העולמית, הוא המסת קרחונים במידה גבוהה שלא נראתה עד שנים אלה של תחילת המאה ה-21.
גאוגרפיה > פסגות

הפסגות הגבוהות באלפים מתנשאות אל מעל ל-4,000 מטר מעל פני הים. הפסגה הגבוהה ביותר היא המון בלאן. הפסגות הגבוהות ביותר שוכנות באלפים המערביים. להלן רשימת עשר הפסגות הגבוהות באלפים וגובהן במטרים מעל פני הים:
מון בלאן (4,810)
מון רוז (4,634)
נורדאנד (4,609)
דום (4,545)
ליסקאם (4,538)
וייסהורן (4,505)
מטרהורן (4,478)
דאן בלאנש (4,357)
גרנד קומבין (4,314)
פינסטרארהורן (4,274)
יונגפראו (4,158)
גאוגרפיה > נהרות

האלפים מהווים מקור לנהרות רבים, מהחשובים שבנהרות אירופה. הנהרות נוצרים לאחר שהקרחונים שגולשים מטה מן ההרים נמסים בהגיעם למקומות נמוכים. היות שהטמפרטורה במקומות האלה גבוהה יותר, הופכים הקרחונים  לפלגי מים קטנים שבמהלך זרימתם מתחברים והופכים לנהר. הנהרות החשובים ביותר הנכללים בקטגוריה הזו הם הרון, הפו, הדנובה והריין. מכיוון שהנהרות הללו עשירים מאוד במים וזרימתם חזקה, הם משמשים גם להפקת חשמל.
גאוגרפיה > אגמים

האלפים משופעים באגמים רבים, אשר שמם ידוע בכל העולם. האגמים נוצרו לאחר עידן הקרח, כשכל הקרחונים הגדולים שכיסו את הקרקע נמסו, והשאירו אחריהם סלעים שהפריעו את זרימת המים וגרמו להיקוותם לתוך העמקים, שהפכו לאגמים. האגמים מפורסמים מאוד בשל יופיים, והם מושכים תיירים רבים מדי שנה מכל רחבי העולם. בין האגמים הללו ניתן למנות את אגם ציריך, אגם ז'נבה, ימת ארבעת הקנטונים ואגם לוגאנו.
גאוגרפיה > מעברים

באלפים ישנם מספר מעברים, שהם למעשה אזורים נמוכים יחסית לסביבתם, המשמשים מקומות לחציית האלפים, שכיום עוברים בהם כבישים ורכבות. המעברים שימשו את בני האדם כבר בימי קדם, לצורכי מסחר, מלחמה וצליינות. באותם ימים ההרים היו בלתי ניתנים לחצייה בעונת החורף, אך כיום הודות לפינוי השלגים התגברו על בעיה זו. החשובים במעברים הם מעבר סן ברנאר הגדול, מעבר ברנר, מעבר סנקט גוטהרד, מעבר סימפלון ומעבר מון סני.
את האלפים ניתן לחצות כיום גם על ידי מנהרות תת-קרקעיות שיש בו, שהחשובות בהן הן מנהרת סימפלון בין שווייץ לאיטליה, מנהרת מון סני בין צרפת לאיטליה ומנהרת בסיס הגוטהארד בשווייץ.
גאוגרפיה > קו פרשת המים האלפיני

קו פרשת המים של האלפים נמתח מהים התיכון ממערב, לרכס וינרוואלד ("יער וינה") במזרח, ועובר דרך הפסגות המפורסמות והגבוהות ביותר באלפים. הקו עולה מן הים התיכון בדרום-מזרח צרפת, וברכס ההרים כול דה טנדה הוא זז מעט מערבה וממשיך צפונה. לאחר קילומטרים אחדים הוא עולה לכיוון צפון-מזרח, ולאחר מכן, על גבול שווייץ, יורד לכיוון דרום-מזרח ומסתיים ברכס יער וינה הסמוך לעיר וינה.
תיירות

הרי האלפים מהווים מוקד תיירות עולמי, המושך אליו תיירים רבים מדי שנה. גורמי המשיכה העיקריים הם הנוף, פעילות סקי בחורף וטיולים בקיץ. הנוף האלפיני מתאפיין באגמים רבים, כפרים קטנים בין ההרים ופסגות מושלגות.
בזכות מיקומם במרכז אירופה, הרי האלפים הם מוקד משיכה לחובבי סקי רבים והוקמו בהם אתרי סקי רבים מאוד, בעיקר באוסטריה, בשווייץ ובצרפת. הידועים מביניהם כוללים את אתרי הסקי והכפרים סן אנטון (אוסטריה), צרמט (שווייץ), אישגיל (אוסטריה), סנט. מוריץ (שווייץ), שאמוני-מון-בלאן (צרפת), ואל טורנס (אתר הסקי הגבוה באירופה שבצרפת) וסלה רונדה (איטליה).
בכל שנה מתקיים באזור פסטיבל Almabtrieb.
ראו גם

החגורה האלפידית
הערות שוליים

↑  פרופ רוזנפלד מומחה למדעי האטמוספירה: קצב המסה שלא היה מעולם באלפים, נבדק ב-2022-08-23
| --- | --- |
בקרת זהויות :  NLI: 987007294888005171  BNE: XX451467  BnF: cb11934036f (data)  GND: 4001328-5  HDS: 008569  LCCN: sh85003839  NARA: 10045350  NKC: ge128379  SUDOC: 027259285  VIAF: 148144928888154441142   WorldCat (עם VIAF): 148144928888154441142 
האלפים ליד הכפר אלפבאך במדינת טירול שבאוסטריה
הר גרוסגלוקנר באוסטריה, ליד העיר זלצבורג
הצד הצפוני של הר אייגר במרכז שווייץ
פסגות הרי האלפים בצילום מתוך מטוס בדרכו לגרמניה
פסגת הר מטרהורן
כביש באלפים
הרי האלפים בשווייץ
זטלנד

| --- | --- |

מלון זטלנד
 מדינה:  אוסטרליה אוסטרליה
 מדינה:  ניו סאות' ויילס ניו סאות' ויילס
 פרוור:  סידני העיר
 שטח:  0.8 קמ"ר
 אוכלוסייה:  ‏
  ‑ בפרוור:  12,622 (10 באוגוסט 2021)
 קואורדינטות:  33°54′36″S 151°12′25″E﻿ / ﻿33.91°S 151.207°E﻿ / -33.91; 151.207
 אזור זמן:  UTC +10
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןזטלנד(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןזטלנד(למפת ניו סאות' ויילס רגילה) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן זטלנד(למפת ניו סאות' ויילס מוגדלת) סידני ניוקאסל וולונגונג וואגה וואגה טוויד הידס קופס הארבור טאמוורת' אולבורי אורנג' דובו וילנדרה הבירה קווינסלנד א ו ה ד ר ו מ י ת  ויקטוריה ים טסמן זטלנד  he tabBackground:;tabBorder:#aaa;defaultTab:0;
זטלנד (באנגלית Zetland) הוא פרוור בסידני, המנוהל על ידי עיריית סידני (The City of Sydney).
גאוגרפיה

זטלנד ממוקם בחלקו הדרומי של אזור השליטה של עיריית סידני, וגובל מצפון בווטרלו, בדרום בביקונספילד ורוסברי, במערב באלכסנדריה ובמזרח בקנזינגטון. זטלנד מצוי על גבי אקוויפר שזורם מתחתיו, שבעבר הזין אגמון שכיסה את מרבית שטחו וחלק מווטרלו הסמוך.
היסטוריה

הפרוור זטלנד נקרא לכבודו של תומאס דונדס, הארל השני של זטלנד, שהיה ידידו הקרוב של המושל רובינסון. זטלנד הוא איות עתיק של איי שטלנד בסקוטלנד. במקור, זטלנד הכיל ביצה ואגם ניקוז קטן, שיובשו בתחילת המאה ה-20 כדי להכין מקום למסלול מרוץ הסוסים ויקטוריה פארק. מסלול המרוץ נסגר לאחר מלחמת העולם השנייה, והשטח נקנה על ידי תאגיד ייצור המכוניות הבריטי (British Motor Corporation) והועבר למפעל ייצור מכוניות. מפעל זה נסגר ב-1974, פעל כחנות קמעונאית וסיטונאית עד 1990, ואז פורק. במקום בו עמד נבנו בתי מגורים צפופים.
משנת 1902 ועד 1957 פעל במקום קו חשמלית, שנסע בין הפרוורים רדפרן בצפון ועד רוסברי בדרום, חותך בדרך את זטלנד. כמו שאר קווי החשמלית בסידני רבתי, הוא הוחלף בשירות אוטובוסים.
תרבות

זטלנד הוא פרוור מגורים קטן וצפוף, ואין בתחומו אזורי תרבות בולטים. הוא קרוב גאוגרפית לאזור גרין סקוור באלכסנדריה הסמוכה, ותודות לכך זוכה לתנועת עוברים ושבים.
וריד הטחול

| --- | --- |
 שיוך:  subdivision of pre-hepatic portal vein, ישות אנטומית מסוימת 
 תיאור ב:  האנטומיה של גריי (מהדורה 20) (681) 
 מזהים
 לטינית (TA98):  vena splenica 
 טרמינולוגיה אנטומיקה:  A12.3.12.028 
 TA2 (2019):  5123 
 FMA:  14331 
 קוד MeSH:  A07.015.908.670.730 
 מזהה MeSH:  D013162 
 מערכת השפה הרפואית המאוחדת:  C0038001 
 
וריד שער הכבד והוורידים המתנקזים אליו. מימין מתנקז אליו וריד הטחול.
וְרִיד הַטְּחוֹל (TA: vena splenica, vena lienalis) הוא וריד המנקז דם מהטחול, מקרקעית הקיבה, מהלבלב ומקצהו המרוחק של המעי הגס אל וריד שער הכבד.
אנטומיה

וריד הטחול נוצר מהתמזגותם של מספר כלי דם קטנים היוצאים מהטחול ומתמזגים עם צאתם. מהלכו מעל ללבלב, לאורך עורק הטחול. אל הווריד מתנקזים ורידי הקיבה הקצרים, וריד הקיבה והפדר השמאלי וורידי הלבלב, וכן וריד מתלה המעי התחתון, המנקז את המעי הגס והחלחולת ומתחבר אל וריד הטחול, מעט לפני שזה מתחבר אל וריד מתלה המעי העליון ליצירת וריד שער הכבד.
היבטים קליניים

בווריד הטחול עלולה להיווצר פקקת ורידים, שלה מאפיינים קליניים דומים לשל פקקת וריד השער ויתר לחץ דם שערי. הביטויים של הפקקת כוללים דליות בדופן הקיבה וכאב בטן. הסיבה השכיחה ביותר לפקקת בווריד הטחול היא דלקת לבלב, הן חריפה והן כרונית.
ח'תלון

| --- | --- |

 מדינה:  טג'יקיסטן טג'יקיסטן
 בירת המחוז:  בוח'תר
 תאריך ייסוד:  8 בספטמבר 1988 
 שטח:  24,700 קמ"ר (דירוג: 4)
 אוכלוסייה:  ‏
  ‑ במחוז:  3,530,000 (דירוג: 1, 1 בינואר 2022)
  ‑ צפיפות:  142.9 נפש לקמ"ר (דירוג: 2, 1 בינואר 2022)
 קואורדינטות:  37°50′00″N 69°00′00″E﻿ / ﻿37.833333333333°N 69°E﻿ / 37.833333333333; 69 
 אזור זמן:  UTC +5
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
ח'תלון (בטג'יקית: Вилояти Хатлон; ברוסית:Хатлонская область, תעתיק: חטלונסקאיה אובלסט; בפרסית: ولایت ختلان, תעתיק: ולאית ח'תלאן) הוא המחוז המאוכלס ביותר בטג'יקיסטן השוכן בדרום-מערב המדינה. המחוז הוקם בשנת 1992, לאחר עצמאותה של המדינה. המחוז משתרע על פני 24,700 קמ"ר ובירתו היא העיר בוח'תר.
היסטוריה

במהלך התקופה הסובייטית, ח'תלון היה מרכז לגידול כותנה. בשנות ה-30 השלטונות הסובייטים ניסו לקיים תהליך קולקטיביזציה כפוי שכלל הגלייה ויישוב מחדש של איכרים ואכיפה רבה נגדם. תהליך הקולקטיביזציה יצר מתיחות רבה בין תושבי האזור הטג'יקים לבין אלו האוזבקים.
דמוגרפיה

על פי אומדן רשמי מתאריך 1 בינואר 2022 אוכלוסיית המחוז מנתה כ-3.53 מיליון בני אדם, רובם עוסקים בחקלאות.
הרכב האוכלוסייה של המחוז בשנת 2010 היה: 81.8% טג'יקים, 12.9% אוזבקים, 0.5% טורקמנים ו -4.6% אחרים.
הערות שוליים

↑  Tajikistan: Administrative Division (Provinces and Districts) - Population Statistics, Charts and Map, citypopulation.de
| --- | --- |
בקרת זהויות :  GND: 7857931-4  MusicBrainz: 54f33330-7d56-439b-8ddc-c1567c8f78d8 
ערך זה הוא קצרמרבנושא טג'יקיסטן ובנושא גאוגרפיה של אסיה. אתם מוזמנים לתרום לוויקיפדיה ו.
וריד הירך

| --- | --- |

 שיוך:  subdivision of external iliac vein, ישות אנטומית מסוימת 
 ניקוז ורידי:  וריד הכסל החיצון 
 תיאור ב:  האנטומיה של גריי (מהדורה 20) (672) 
 מזהים
 לטינית (TA98):  v. femoralis 
 טרמינולוגיה אנטומיקה:  A12.3.11.023 
 TA2 (2019):  5055 
 FMA:  21185 
 קוד MeSH:  A07.015.908.314 
 מזהה MeSH:  D005268 
 מערכת השפה הרפואית המאוחדת:  C0015809 
 
בגוף האדם וריד הירך הוא כלי דם המקבל דם לא חומצן מגפה התחתונה ומביא אותו לוריד הכסל החיצוני. זה מהווה המשך של וריד הפופליטאלי. הווריד הירך נושא שסתומים שהם בעיקר דו-קודמיים ומספרם משתנה בין אנשים.
משמעות קלינית

וריד הירך ממוקם באופן שטחי בירך העליונה ומשמש להצבת קווים ורידים.
הערות שוליים

↑  Jonas Keiler; Marko Schulze; Host Claassen; Andreas Wree (2018). "Femoral vein diameter, valve and tributary topography in humans - a post mortem analysis". Clinical Anatomy. 31 (7): 1065–1076. doi:10.1002/ca.23224. PMID 30240062.
| --- | --- |
בקרת זהויות :  TA98: A12.3.11.023 
ערך זה הוא קצרמרבנושא אנטומיה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
זוהר חדש

ספר זוהר חדש (בראשי תיבות: ז"ח) הוא תוספת לספר הזוהר. בעיני המייחסים את ספר הזוהר לחז"ל ולתנא רבי שמעון בר יוחאי, נחשב אף הוא לחיבור חז"לי ושל רבי שמעון וחביריו.
הספר כולל פירוש לכמה מפרשיות התורה, למגילת רות ומגילת איכה.
זהו חיבור מגוון, הכולל ענייני אמונות ודעות ומעשי חכמים, ואילו סגנון הספר דומה לתוספתות אחרות לספר הזוהר, כמו "רעיא מהימנא" ו"סתרי אותיות".
הספר נקרא בשם "זוהר חדש" מכיוון שהוא כולל חלקים מספר הזוהר שלא הובאו בדפוסים הקודמים.
מפרשי הספר

הרב ראובן מרגליות חיבר הערות לספר זוהר חדש והרב אשלג שחיבר פירוש מקיף לספר הזוהר בשם "הסולם", חיבר גם על זוהר חדש, והוא נדפס בשנת תשמ"ב בירושלים.
המהפכה במצרים (2011)

מפגינים במצרים ב-25 בינואר 2011
המהפכה במצרים (נקראת גם מהפכת 25 בינואר - בערבית: ثورة 25 يناير, מהפכת הנוער ומהפכת הלוטוס) אירעה ב-11 בפברואר 2011, לאחר הפגנות רחוב מתמשכות, מחאות המוניות ופעולות מרי אזרחי, שהחלו במצרים ב-25 בינואר. מארגני המחאה קיבלו את השראתם מהמהפכה בתוניסיה השכנה במסגרת גל המחאות בעולם הערבי, שזכה לכינוי "האביב הערבי". המפגינים התעמתו עם כוחות הביטחון, מחו נגד משטרו של הנשיא חוסני מובארכ וקראו להדחתו על רקע העוני הרב, השחיתות השלטונית והפגיעה בחופש הביטוי ובזכויות יסוד אחרות. המוקד המרכזי של ההפגנות, שהתרחשו בכל רחבי מצרים, היה כיכר א-תחריר שבמרכז קהיר.
לאחר 18 ימים של מחאות בלתי-פוסקות ועל אף שמובארכ הודיע כי יפעל לביצוע רפורמות ובחירות חדשות תוך כמה חודשים, הוא נאלץ להתפטר ולהעביר את השלטון לידי הצבא. כמה שבועות לאחר מכן, נעצר מובארכ יחד עם אשתו סוזאן, שני בניו, ושרים בכירים אחרים בממשלה הקודמת בחשד למעשי שחיתות, בעיקר בנוגע לאספקת גז טבעי לישראל, ולאחריותם לדיכוי אלים של מפגינים. כמו כן, בית המשפט העליון הורה על פירוק מפלגת השלטון וכך שם קץ לאפשרות של המשך פעילותה הפוליטית או הציבורית. ועדת חקירה מצרית קבעה לאחר האירועים כי נהרגו לפחות 846 בני אדם.
על אף שהפגנות ספורדיות התקיימו בשנים שקדמו למהפכה, המחאות שהובילו אליה היו חסרות תקדים והיו הגדולות ביותר במצרים מאז "מהומות הלחם" ב-1977. הייתה זו הפעם הראשונה שבה הצטרפו להפגנות ולמחאות אנשים מכל שדרות החברה המצרית, כולל פעילי תנועת "האחים המוסלמים". סיסמת המחאות הייתה "לחם, חירות, צדק חברתי".
בבחירות שנערכו ביוני 2012 נבחר מוחמד מורסי, מתנועת האחים המוסלמים, לנשיא מצרים. בסוף יוני 2013, במלאת שנה לבחירתו של מורסי, נערכו במצרים הפגנות המוניות בקריאה להתפטרותו. ב-3 ביולי, בתום אולטימטום שהציב צבא מצרים בראשות שר ההגנה שמינה מורסי, הגנרל עבד אל-פתאח א-סיסי, הודח מורסי. א-סיסי נבחר לנשיאות מצרים כשנה לאחר מכן, בבחירות שבהן לא היה לו יריב אמיתי, מאחר שתנועת "האחים המוסלמים" הוצאה אל מחוץ לחוק והוגדרה ארגון טרור.